Publication: Magyar Közlöny
Issue: MK-1999-57 (Year: 1999, Number: 57)
Era: 1990-2004
Section: 1993. évi LXXVII. törvény 29. §-ának (2) bekezdésében
Paragraph Index: 348

56. § A Kt. 122. §-a a következő (11)—(12) bekezdéssel egészül ki: „(11) Az érintett országos kisebbségi önkormányzat az e törvény 86. §-ának (5) bekezdésében meghatározott kiegészítő kisebbségi oktatás feladatainak az ellátására nyelvoktató kisebbségi iskolát létesíthet és tarthat fenn, illetőleg utazó pedagógus hálózatot működtethet. A nyelvoktató kisebbségi iskolát az oktatási miniszter veszi nyilvántartásba, és adja meg a fenntartónak a működés megkezdéséhez szükséges engedélyt. Ha a nyelvoktató kisebbségi iskola önkormányzati vagy más fenntartású iskolában működik, az országos kisebbségi önkormányzat az iskola fenntartójával megállapodásban rendezi az együttműködés kérdéseit, illetőleg az utazó pedagógussal történő feladatellátás keretében megvalósuló együttműködést. A kiegészítő kisebbségi oktatásban a tanuló vendégtanulóként vesz részt. 1999/57. szám

Source: https://magyarkozlony.hu/hivatalos-lapok/6c938869d293bcb9929eb395968b1eda003e098b/dokumentumok/389e41d027d3d95f3cde30064d74fe940e187d22/letoltes